ຍານາງເຫວີຍ ສີດາທອງ ໝໍລຳຄຣິສຕຽນອາເມຣິກັນເຊື້ອສາຍລາວ ​ໃຊ້​ລຳແທນ​ບົດ​ເພງ ສັນ​ເສີນ​ພະ​ເຈົ້າ
ຍານາງເຫວີຍ ບໍ່ມີພື້ນຖານໝໍລຳມາກ່ອນ ແລະໄດ້ຮຽນ​ລຳດ້ວຍຕົນເອງ ຈາກການສັງເກດ ແລະຟັງໝໍລຳຄົນອື່ນໆ ຜ່ານທາງຢູທູບ.
ຍານາງເຫວີຍ ສີດາທອງ ຄົນອາເມຣິກັນເຊື້ອສາຍລາວ ເກີດຢູ່ເມືອງປາກລາຍ ແຂວງໄຊຍະບູລີ ຊຶ່ງແຕ່ກ່ອນຄອບຄົວ ນັບຖືສາດສະໜາພຸດ ຕໍ່ມາໄດ້ປ່ຽນມານັບຖືຶສາດສະໜາຄຣິສ ນິກາຍແບັບຕິສ (Baptist) ເວລາມາຕົກຢູ່ສູນອົບພະຍົບ ປະເທດໄທ ໃນປີ 1982 ນັບແຕ່ນັ້ນມາ ຄອບຄົວຍານາງເຫວີຍໄດ້ພາກັນ ນັບຖືສາດສະໜາຄຣິສຕຽນ ມາຈົນເທົ້າເຖິງປັດຈຸບັນ ຫວ່າງບໍ່ເທົ່າໃດປີທີ່ຜ່ານມານີ້ ຍານາງເຫວີຍ ໄດ້ພັດທະນາໂດຍການນຳເອົາທຳນອງບັນດາລຳພື້ນເມືອງລາວຕ່າງໆ ມາແຕ່ງໃສ່ບົດສອນ ພະຄຳພີຂອງພະເຢຊູເຈົ້າ ແລະລໍາຢູ່ໃນໂບດ ຄຣິສຕຽນ ຍານາງເຫວີຍ ບໍ່ມີພື້ນຖານໝໍລຳມາກ່ອນ ແລະໄດ້ຮຽນດ້ວຍຕົນເອງ ຈາກການ ສັງເກດຟັງໝໍລຳຄົນອື່ນໆຜ່ານທາງຢູທູບ (Utube) ຍານາງເຫວີຍ ໄດ້ເລີ້ມລຳ ໃຫ້ສະມາຊິກໂບດທີ່ເປັນຄົນອາເມຣິກັນ ເຊື້ອສາຍລາວຟັງ ເວລາມີການເຕົ້າໂຮມ ສູດມົນຢູ່ໃນໂບດ ທຸກໆວັນອາທິດ ຍານາງເຫວີຍ ໄດ້ກ່າວເຖິງຄວາມເປັນມາສູ່ ວີໂອເອ ຟັງດັ່ງນີ້: ຄົນອາເມຣິກັນເຊື້ອສາຍລາວແມ່ນກຸ່ມນຶ່ງ ທີ່ຮວມຢູ່ໃນບັນດາຊົນຊາດຕ່າງໆ ໃນ ສະຫະລັດ ທີ່ກຳລັງພາກັນຊີື່ນຊົມກັບເສລີພາບໃນການນັບຖື ແລະການສະແດງ ອອກ ໃນຄວາມເຊື່ອຂອງເຂົາເຈົ້າ ທ່ານສາມາດຕິດຕາມຟັງແລະຊົມໝໍລຳຂອງ ຍານາງເຫວີຍ ສີດາທອງ ໄດ້ ໃນຢູທູບ (Weau Sidathong) https://www facebook com/weua sidathong 3/posts/866332246886185